
የሽግግር ፍትሕ የጋራ መድረክ አካል ለመሆን ለተመዘገቡ የሲቪል ማህበረሰብ ድርጅቶች የተላለፈ ጥሪ
----------------------------------------------------
የኢትዮጵያ ፌዴራላዊ ዴሞክራሲያዊ ሪፐብሊክ መንግስት በአገሪቱ በተለያዩ አመታት በተከሰቱ እርስ በርስ ግጭት፣ ጦሪነት እና አለመረጋጋት ምክንያት ለተፈጸሙ ጉልህ እና መጠነ-ሰፊ የሰብዓዊ መብት ጥሰቶች ዘላቂ እልባት ለመሰጠት ዘላቂ ሠላም፣ ዲሞክራሲ እና ፍትሕ የሰፈነበት ስርዓት ለመገንባት ተጠያቂነትን፣ እዉነት ማፈላለግ እና ዕርቅን፣ ምህረት እና ይቅርታን፣ ተቋማዊ ማሻሻያ እና ማካካሻን ማዕከል ያደረገ  የኢ.ፌ.ዴ.ሪ የሽግግር ፍትሕ ፖሊሲን ሚያዚያ 9 ቀን 2016 ዓ.ም በሚኒስትሮች ምክር ቤት በማፀደቅ ተግባራዊ እንዲሆን ማድረጉ ይታወቃል፡፡ 
የፖሊሲውን ተፈጻሚነት ለማረጋገጥም ነጻ እና ገለልተኛ የሽግግር ፍትሕ ተቋማትን የሚያቋቁሙ የህግ ማዕቀፎች በመቀረፃቸው እና  የሽግግር ፍትህ ውጤታማ ሊሆን የሚችለው በሂደቱ የባለድርሻ አካላት ተሳትፎን ማረጋገጥ ሲቻል ብቻ በመሆኑ  ሀገር በቀል የሲቪል ማህበረሰብ ድርጅቶች ደግሞ ለህበረተሰቡ ካላቸው ቀረቤታ አንጻር ህዝባዊ ተሳትፎን በማረጋገጥ ረገድ የበኩላቸውን ሚና እንዲያበረክቱ ይጠበቃል፡፡ 
ከዚህ አንጻር በሽግግር ፍትሕ፣ በሰላም ግንባታ፣ በሰብዓዊ መብቶች፣ በዴሞክራሲ እና መሰል ጉዳዮች ዙሪያ የሚሰሩ የሲቪል ማህበረሰብ ድርጅቶችን የሚያቅፍ ቋሚ የግንኙነት መድረክ ለመፍጠርና ለጋራ ዓላማ በጋራ ለመስራት በኢትዮጵያ የሽግግር ፍትህ ትግበራ ምዕራፍ ሂደት ውስጥ ለመሳተፍ የሚፈልግ ሀገር በቀል የሲቪል ማህበረሰብ ድርጅት እንዲመዘገቡ መጋቢት 26/2017 በተላለፈው ጥሪ መሰረት ምዝገባ መከናወኑ ይታወቃል።
በመሆኑም ይህንን ጥሪ መሰረት በማድረግ የተመዘገባችሁ የሲቪል ማህበረሰብ ድርጅቶች አርብ ጥቅምት 13/2017 የሽግግር ፍትሕ የጋራ ፎረም ምስረታ የሚከናወን መሆኑን አውቃችሁ በአዲስ አበባ ከተማ ቦታው ወደ ፊት በሚገለፅ ሆቴል ከ2፡30 ጀምሮ በመገኘት ተሳተፊ አንድትሆኑ ጥሪያችን በማክበር እየስተላለፈን ለማንኛውም ጥያቄ ወይም መረጃ ፍላጎታችሁ በስልክ መስመር 0925377075 ወይም 0923273300 ላይ መደወል የምትችሉ መሆኑን እንገልፃለን።

                                           ከሠላምታ ጋር
የኢ.ፌ.ዲ.ሪ. ፍትሕ ሚኒስቴር

